আবুল খায়ের (অভিনেতা)
আবুল খায়ের (৪ এপ্রিল ১৯২৯ - ২ ফেব্রুয়ারি ২০০১) ছিলেন একজন বাংলাদেশী চলচ্চিত্র ও নাট্য অভিনেতা। তিনি হুমায়ূন আহমেদ পরিচালিত এইসব দিনরাত্রি (১৯৮৫), বহুব্রীহি (১৯৮৮), আজ রবিবার (১৯৯৯) নাটকে অভিনয় করে বেশ জনপ্রিয়তা লাভ করেন। চলচ্চিত্রে অভিনয়ের জন্য তিনি চারবার শ্রেষ্ঠ পার্শ্ব অভিনেতা বিভাগে জাতীয় চলচ্চিত্র পুরস্কার অর্জন করেন। তিনি ১৯৭১ সালে বঙ্গবন্ধুর সাতই মার্চের ভাষণের ভিডিও ধারণ করেছিলেন।